ddrg/super_eurlex huggingface dataset:
3)

Artikel 7 affattes således: »Artikel 7 Køretøjer, der ikke er EF-typegodkendt 1. Medlemsstaterne giver Kommissionen oplysning om antallet af personbiler, der er omfattet af nationale typegodkendelser af små serier i overensstemmelse med artikel 23 i direktiv 2007/46/EF eller individuelle godkendelser i overensstemmelse med artikel 24 i samme direktiv, der er registreret på deres område, som angivet i første tabel i del C i bilag II til forordning (EF) nr. 443/2009. 2. Medlemsstaterne kan udfylde de udførlige overvågningsdata for de køretøjer, der henvises til i stk. 1, og benytter i så fald en af følgende betegnelser i stedet for at bruge fabrikantens navn: a) »AA-IVA« for køretøjer, der er godkendt individuelt b) »AA-NSS« for køretøjstyper, der er typegodkendt nationalt i små serier.«
(4)

Personbiler, der godkendes nationalt i små serier i overensstemmelse med artikel 23 i Europa-Parlamentets og Rådets direktiv 2007/46/EF af 5. september 2007 om fastlæggelse af en ramme for godkendelse af motorkøretøjer og påhængskøretøjer dertil samt af systemer, komponenter og separate tekniske enheder til sådanne køretøjer (rammedirektiv) (2), eller biler, der godkendes individuelt i overensstemmelse med artikel 24 i samme direktiv, bliver ikke medtaget i beregningen af en fabrikants gennemsnitlige specifikke emissioner. Det er imidlertid vigtigt at overvåge antallet af disse køretøjer på en konsekvent måde for at kunne bedømme alle former for potentielle virkninger for overvågningsprocessen og virkeliggørelsen af Unionens gennemsnitlige CO2-emissionsmål. De aggregerede tal for disse registreringer bør derfor forelægges på årsbasis.
(5)

Eftersom medlemsstaterne er i besiddelse af alle de påkrævede oplysninger for at anmode om Kommissionens tilladelse til at forbyde markedsføring af en hampesort, der har et indhold af tetrahydrocannabinol, der overstiger det i artikel 39, stk. 1, i forordning (EF) nr. 73/2009 fastsatte, og til at udelukke en sådan sort fra berettigelse til direkte betalinger, kan ordningen yderligere forenkles ved at slette forpligtelsen til at aflægge rapport om indholdet af tetrahydrocannabinol i hver enkelt prøve for den pågældende sort.
Artikel 65, stk. 2, affattes således:

»2. Kontrolmyndigheden eller -organet udtager og analyserer prøver for at identificere produkter, der ikke er tilladt i økologisk produktion, for at identificere produktionsmetoder, der ikke er tilladte efter reglerne for økologisk produktion, og for at identificere eventuel forurening med produkter, der ikke er tilladt i økologisk produktion. Antallet af prøver, som kontrolmyndigheden eller kontrolorganet hvert år udtager, skal svare til mindst 5 % af antallet af de erhvervsdrivende, som er underlagt kontrolmyndighedens eller kontrolorganets kontrol. Udvælgelsen af de erhvervsdrivende, hvor der skal udtages prøver, skal baseres på en overordnet vurdering af risikoen for overtrædelse af reglerne for økologisk produktion. Denne overordnede vurdering skal omfatte alle trin i produktion, tilberedning og distribution.

Kontrolmyndigheden eller -organet udtager og analyserer prøver i ethvert tilfælde, hvor der er mistanke om, at der er anvendt produkter eller teknikker, som ikke er tilladt i økologisk produktion. I sådanne tilfælde gælder der intet minimumsantal for de prøver, som skal udtages og analyseres.

Kontrolmyndigheden eller kontrolorganet kan også udtage og analysere prøver i ethvert andet tilfælde for at identificere produkter, der ikke er tilladt i økologisk produktion, for at identificere produktionsmetoder, der ikke er tilladte efter reglerne for økologisk produktion og for at identificere eventuel forurening med produkter, der ikke er tilladt i økologisk produktion.«
(5)

Ifølge artikel 5 i forordning (EF) nr. 470/2009 skal Det Europæiske Lægemiddelagentur overveje at anvende maksimalgrænseværdier for restkoncentrationer, som er fastsat for et farmakologisk virksomt stof i en bestemt fødevare i forbindelse med en anden fødevare hidrørende fra samme art, eller maksimalgrænseværdier for restkoncentrationer, som er fastsat for et farmakologisk virksomt stof i en eller flere arter i forbindelse med andre arter. Udvalget for Veterinærlægemidler har anbefalet, at der fastsættes en maksimalgrænseværdi for restkoncentrationer af monepantel for fåremælk, og at disse maksimalgrænseværdier ekstrapoleres til gedemælk.
DA Den Europæiske Unions Tidende L 116/9

KOMMISSIONENS GENNEMFØRELSESFORORDNING (EU) Nr. 383/2013

af 25. april 2013

om tildelingskoefficienten for eksportlicensansøgninger for visse mejeriprodukter, der skal eksporteres til Den Dominikanske Republik som del af det kontingent, der er omhandlet i forordning (EF) nr. 1187/2009

EUROPA-KOMMISSIONEN HAR —

under henvisning til traktaten om Den Europæiske Unions funktionsmåde,

under henvisning til Rådets forordning (EF) nr. 1234/2007 af 22. oktober 2007 om en fælles markedsordning for landbrugsprodukter og om særlige bestemmelser for visse landbrugsprodukter (fusionsmarkedsordningen) (1),

under henvisning til Kommissionens forordning (EF) nr. 1187/2009 af 27. november 2009 om særlige gennemførelsesbestemmelser til Rådets forordning (EF) nr. 1234/2007 for så vidt angår eksportlicenser og eksportrestitutioner for mælk og mejeriprodukter (2), særlig artikel 31, stk. 2, og

ud fra følgende betragtninger:

(1) I kapitel III, afdeling 3, i forordning (EF) nr. 1187/2009 fastsættes proceduren for tildeling af eksportlicenser for visse mejeriprodukter, der skal eksporteres til Den Dominikanske Republik som del af et kontingent, der er åbnet for dette land.

(2) De ansøgninger, som er indsendt for kontingentåret 2013/2014, omfatter mindre mængder end dem, der er til rådighed. I henhold til artikel 31, stk. 2, fjerde afsnit, i forordning (EF) nr. 1187/2009 bør der derfor fastsættes bestemmelser om tildelingen af de resterende mængder. Udstedelse af eksportlicenser for sådanne resterende mængder bør ske på den betingelse, at myndighederne underrettes om de mængder, som den pågældende erhvervsdrivende har accepteret, og at den pågældende erhvervsdrivende stiller sikkerhed —

VEDTAGET DENNE FORORDNING:

Artikel 1

De ansøgninger om eksportlicenser, der blev indsendt fra 1. til 10. april 2013 for kontingentperioden 1. juli 2013 til 30. juni 2014, accepteres.

Følgende koefficienter anvendes ved tildelingen af de mængder, der er omfattet af de eksportlicensansøgninger, som er omhandlet i stk. 1, for de produkter, der er omhandlet i artikel 27, stk. 2, i forordning (EF) nr. 1187/2009:

— 1,537273 for ansøgningerne vedrørende den del af kvoten, der er omhandlet i artikel 28, stk. 1, litra a), i forordning (EF) nr. 1187/2009

— 2,607683 for ansøgningerne vedrørende den del af kvoten, der er omhandlet i artikel 28, stk. 1, litra b), i forordning (EF) nr. 1187/2009.

Eksportlicenserne for de mængder, som overstiger de mængder, der er ansøgt om og tildelt efter anvendelse af koefficienterne i stk. 2, vil blive udstedt, hvis den erhvervsdrivende senest en uge efter datoen for offentliggørelsen af denne forordning, accepterer mængden og stiller den herfor nødvendige sikkerhed.

Artikel 2

Denne forordning træder i kraft på tredjedagen efter offentliggørelsen i Den Europæiske Unions Tidende.

Denne forordning er bindende i alle enkeltheder og gælder umiddelbart i hver medlemsstat. Udfærdiget i Bruxelles, den 25. april 2013. På Kommissionens vegne For formanden Jerzy PLEWA Generaldirektør for landbrug og udvikling af landdistrikter

(1) EUT L 299 af 16.11.2007, s. 1.

(2) EUT L 318 af 4.12.2009, s. 1.
(2)

Praksis viser, at langt de fleste dossierer vedrørende godkendelse eller forlænget godkendelse evalueres af autoriteten. For at give autoriteten mulighed for at udarbejde en konklusion vedrørende hele risikovurderingen eller specifikke punkter er det imidlertid nødvendigt, at det supplerende fuldstændige dossier fremlægges for autoriteten i tillæg til det supplerende sammenfattende dossier. Det supplerende fuldstændige dossier bør også fremlægges for medlemsstaterne. Kommissionen bør have mulighed for at anmode om fremlæggelse af det supplerende fuldstændige dossier.
(8)

Erfaringerne med optagelsen i bilag I til direktiv 91/414/EØF af aktivstoffer, som er vurderet inden for rammerne af Kommissionens forordning (EØF) nr. 3600/92 af 11. december 1992 om de nærmere bestemmelser for iværksættelsen af første fase af det arbejdsprogram, der er omhandlet i artikel 8, stk. 2, i Rådets direktiv 91/414/EØF om markedsføring af plantebeskyttelsesmidler (5), har vist, at der kan opstå vanskeligheder med fortolkningen af de pligter, som indehavere af eksisterende godkendelser har med hensyn til adgang til data. For at undgå yderligere vanskeligheder synes det derfor nødvendigt at præcisere medlemsstaternes pligter, især pligten til at kontrollere, at indehaveren af en godkendelse kan påvise, at han har adgang til et dossier, der opfylder kravene i bilag II til direktivet. Denne præcisering pålægger dog ikke medlemsstaterne eller indehavere af godkendelser nye forpligtelser i forhold til de hidtil vedtagne direktiver om ændring af bilag I til det pågældende direktiv eller i forhold til forordningerne om godkendelse af aktivstoffer.
(50)

I denne forbindelse skal det bemærkes, at ikke hele den indberettede mængde under KN-koden blev anset for at være fittings med gevind. Den mængde, der blev indberettet i forordningen om midlertidig told, var allerede justeret i nedadgående retning ud fra oplysninger fra de nationale toldmyndigheder. Denne mængde var i tråd med oplysningerne i klagen. Interesserede parter havde tilstrækkelig tid til at indsende bemærkninger hertil. Imidlertid indkom der ingen oplysninger i den forbindelse af nogen af de interesserede parter hverken før offentliggørelsen af forordningen om midlertidig told eller inden for den frist, der var givet for indsendelse af bemærkninger til forordningen om midlertidig told. Det kinesiske handelskammer indsendte nogle kvantificerbare oplysninger vedrørende det angiveligt korrekte omfang af kinesisk import meget sent i proceduren, næsten to måneder efter fristen for indsendelse af bemærkninger til forordningen om midlertidig told, med andre ord næsten et år efter undersøgelsens indledning, da importtallene blev oplyst for første gang i den ikke fortrolige udgave af klagen. Indsendelsen af disse oplysninger efter fristen betyder, at det ikke er muligt at verificere disse gennem en objektiv undersøgelsesproces uden at forlænge undersøgelsesperioden urimeligt ud over den frist på 15 måneder, der er fastlagt i grundforordningens artikel 6, stk. 9. Under alle omstændigheder synes disse oplysninger at undervurdere importmængden fra Kina væsentligt, da de kun er baseret på skøn vedrørende eksporten fra de samarbejdsvillige virksomheder og derfor ikke kan anses for nøjagtige. Påstanden blev derfor afvist.
(1)

Bilaget til Kommissionens forordning (EF) nr. 1033/2006 af 4. juli 2006 om procedurekravene for flyveplaner i fasen før flyvning i det fælles europæiske luftrum (2) indeholder henvisninger til en række bestemmelser, der gælder for indgivelse, godkendelse og fordeling af flyveplaner samt ændringer af de vigtigste oplysninger om flyveplanen i fasen før flyvning, som er fastsat af Organisationen for International Civil Luftfart (ICAO). Siden vedtagelsen af forordning (EF) nr. 1033/2006 og Kommissionens forordning (EU) nr. 929/2010 af 18. oktober 2010 om ændring af forordning (EF) nr. 1033/2006 for så vidt angår ICAO-bestemmelserne, jf. artikel 3, stk. 1 (3), er disse bestemmelser blevet ændret af ICAO.
(4)

I overensstemmelse med artikel 57, stk. 2, i forordning (EF) nr. 73/2009 sammenholdt med artikel 21 i Kommissionens forordning (EF) nr. 1120/2009 af 29. oktober 2009 om gennemførelsesbestemmelser til enkeltbetalingsordningen i afsnit III i Rådets forordning (EF) nr. 73/2009 om fælles regler for den fælles landbrugspolitiks ordninger for direkte støtte til landbrugere og om fastlæggelse af visse støtteordninger for landbrugere (2) kan nye medlemsstater, der anvender enkeltbetalingsordningen, anvende den nationale reserve at tildele eller forhøje værdien af betalingsrettigheder til landbrugere, der har investeret i sektorer, hvor koblet støtte helt eller delvist er indlemmet i enkeltbetalingsordningen. Den referenceperiode, der skal tages højde for ved sådanne investeringer, har været året for indlemmelsen af den pågældende sektor efter en medlemsstats beslutning. Den samme bestemmelse om investeringer bør gælde Kroatien, eftersom Kroatien har gennemført koblet støtte i visse sektorer, der indlemmes i den afkoblede enkeltbetalingsordning. Det er derfor passende at fastsætte en tidsfrist for, hvornår investeringer skal være afsluttede i Kroatien for at blive taget i betragtning med henblik på artikel 21, stk. 1, i forordning (EF) nr. 1120/2009.
(2)

Forordning (EF) nr. 798/2008 fastsætter også, hvilke betingelser der skal opfyldes, for at et tredjeland, et område, en zone eller et segment kan betragtes som fri(t) for højpatogen aviær influenza (HPAI), og kravene vedrørende udstedelse af veterinærcertifikat i den forbindelse for varer, der er bestemt til import til Unionen.
Varen er et gulligt til gulbrunt pulver bestående af (i vægtprocent): protein 62,5 stivelse/glukose 7 vand 9 træstof 3,9 råfedt 1,1 råaske 6 Varen er udvundet af affedtede sojabønner (hvor olien er ekstraheret), som forarbejdes ved yderligere ekstrahering med vand og ethanol for at fjerne opløselige kulhydrater og mineraler. Varen er uegnet til menneskeføde og anvendes til dyrefoder.

2309 90 31
4d1712

Lallemand SAS

Pediococcus acidilactici CNCM MA 18/5M

Tilsætningsstoffets sammensætning Præparat af Pediococcus acidilactici CNCM MA 18/5M, der indeholder mindst 1 × 1010 CFU/g tilsætningsstof Aktivstoffets karakteristika Levedygtige celler af Pediococcus acidilactici CNCM MA 18/5 M Analysemetoder (1) Tælling ved pladespredningsmetoden under anvendelse af MRS-agar (EN 15786:2009) Identifikation ved PFG-elektroforese (pulsed field gel electrophoresis)

Smågrise (fravænnede) Slagtesvin Æglæggende høner Slagtekyllinger

—

5 × 108

—

1. I brugsvejledningen for tilsætningsstoffet angives oplagringstemperatur og holdbarhed. 2. Til smågrise (fravænnede) på op til 35 kg. 3. Sikkerhedsforanstaltninger: Åndedrætsværn, sikkerhedsbriller og handsker skal bæres under håndteringen. 4. Drikkevand, der indeholder tilsætningsstoffet, kan anvendes samtidig med foder til slagtekyllinger, der indeholder følgende coccidiostatika: decoquinat, halofuginon, narasin, salinomycinnatrium, maduramicinammonium og diclazuril. 5. Tilsætningsstoffet skal blandes med andre fodertilsætningsstoffer eller fodermidler for at sikre, at det spredes fuldstændigt og homogent i drikkevandet.
DA Den Europæiske Unions Tidende L 123/10

KOMMISSIONENS GENNEMFØRELSESFORORDNING (EU) Nr. 411/2013

af 3. maj 2013

om fastsættelse af den tildelingskoefficient, der skal anvendes på ansøgninger om importlicens for olivenolie, der er indgivet fra den 29. til den 30. april 2013 som led i toldkontingentet for Tunesien og om suspension af udstedelsen af importlicenser for maj 2013

EUROPA-KOMMISSIONEN HAR —

under henvisning til traktaten om Den Europæiske Unions funktionsmåde,

under henvisning til Rådets forordning (EF) nr. 1234/2007 af 22. oktober 2007 om en fælles markedsordning for landbrugsprodukter og om særlige bestemmelser for visse landbrugsprodukter (fusionsmarkedsordningen) (1),

under henvisning til Kommissionens forordning (EF) nr. 1301/2006 af 31. august 2006 om fælles regler for administration af toldkontingenter for import af landbrugsprodukter på grundlag af en importlicensordning (2), særlig artikel 7, stk. 2, og

ud fra følgende betragtninger:

(1) Ved artikel 3, stk. 1 og 2, i protokol nr. 1 (3) til Euro-Middelhavsaftalen om oprettelse af en associering mellem Det Europæiske Fællesskab og dets medlemsstater på den ene side og Den Tunesiske Republik på den anden side (4) åbnes der et toldfrit toldkontingent for import af ubehandlet olivenolie henhørende under KN-kode 1509 10 10 og 1509 10 90, som er fuldstændigt fremstillet i Tunesien, og som transporteres direkte fra dette land til EU, inden for en mængde, der fastsættes hvert år.

(2) I artikel 2, stk. 2, i Kommissionens forordning (EF) nr. 1918/2006 af 20. december 2006 om åbning og forvaltning af et toldkontingent for olivenolie med oprindelse i Tunesien (5), fastsættes der månedlige kvantitative begrænsninger for udstedelsen af importlicenser.

(3) I henhold til artikel 3, stk. 1, i forordning (EF) nr. 1918/2006 er der til myndighederne blevet indsendt ansøgninger om udstedelse af importlicens for en samlet mængde, der overstiger den maksimumsmængde, der er fastsat for maj måned, jf. forordningens artikel 2, stk. 2.

(4) Derfor bør Kommissionen fastsætte en tildelingskoefficient, så der kan udstedes importlicenser i forhold til den disponible mængde.

(5) Da maksimumsmængden for maj måned er nået, kan der ikke udstedes nogen importlicenser for denne måned —

VEDTAGET DENNE FORORDNING:

Artikel 1

De importlicensansøgninger, der blevet indsendt den 29. og den 30. april 2013 i henhold til artikel 3, stk. 1, i forordning (EF) nr. 1918/2006, multipliceres med en tildelingskoefficient på 61,061322 %.

Udstedelsen af importlicenser for de mængder, der er ansøgt om fra den 6. maj 2013, suspenderes for maj måned 2013.

Artikel 2

Denne forordning træder i kraft den 4. maj 2013.

Denne forordning er bindende i alle enkeltheder og gælder umiddelbart i hver medlemsstat. Udfærdiget i Bruxelles, den 3. maj 2013. På Kommissionens vegne For formanden Jerzy PLEWA Generaldirektør for landbrug og udvikling af landdistrikter

(1) EUT L 299 af 16.11.2007, s. 1.

(2) EUT L 238 af 1.9.2006, s. 13.

(3) EFT L 97 af 30.3.1998, s. 57.

(4) EFT L 97 af 30.3.1998, s. 2.

(5) EUT L 365 af 21.12.2006, s. 84.
(115)

Ud over de ovennævnte kendsgerninger og betragtninger bør det bemærkes, at på tidspunktet for indledningen og op til nu, er der ikke fundet dokumentation for dumping, skade eller årsagssammenhæng, som ville have berettiget til indledningen af en antidumpingprocedure vedrørende importen med oprindelse i de ovennævnte lande. Selv om der fandtes dokumentation, der kunne berettige en undersøgelse af anden import, ville en forskelsbehandling, som består i at indlede en antidumpingprocedure kun over for indisk import, desuden ikke kunne betegnes som diskriminerende. Påstanden om, at disse lande skulle have været omfattet af undersøgelsen, anses derfor ikke for begrundet og bør afvises.
(1)

For at garantere den forsyning, der er nødvendig for fremstilling af de i artikel 62, stk. 2, i forordning (EF) nr. 1234/2007 omhandlede produkter til en pris svarende til verdensmarkedsprisen, er det i Unionens interesse at suspendere importtolden for sukker til fremstilling af de nævnte produkter for produktionsåret 2013/14 for en mængde svarende til halvdelen af dens behov for industrisukker.
(1)

Ordet »kainit« har været anvendt i tabel A.3 i bilag I til forordning (EF) nr. 2003/2003, som en typebetegnelse for kaliumråsalt. Ordet kainit kan dog efterhånden kun anvendes for én bestemt kaliumråsalt, hvilket fører til en potentiel handelsbegrænsning for fabrikanter, der ønsker at markedsføre andre former for kaliumsalte. For at imødegå denne begrænsning, og dermed give jordbrugere i medlemsstaterne adgang til en bredere vifte af kaliumsalte, bør der anvendes en mere generisk typebetegnelse for denne gødningstype, og brugen af ordet »kainit« bør tilpasses i overensstemmelse hermed. Der bør fastsættes en overgangsperiode, således at producenter af rå kaliumsalte kan tilpasse mærkningen til de nye regler.
(2)

Kommissionen accepterede ved afgørelse 2000/745/EF (5) et pristilsagn bl.a. fra den indonesiske virksomhed P.T. Polypet Karyapersada (»Polypet«). Som følge af resultaterne og konklusionerne af en fornyet undersøgelse (ny eksportør) (6) accepterede Kommissionen ved afgørelse 2002/232/EF (7) et tilsagn fra den indiske virksomhed Futura Polymers Ltd, som efterfølgende skiftede navn til Futura Polyesters Ltd (»Futura«) (8).
DA Den Europæiske Unions Tidende L 133/17

KOMMISSIONENS GENNEMFØRELSESFORORDNING (EU) Nr. 458/2013

af 16. maj 2013

om berigtigelse af forordning (EF) nr. 589/2008 om gennemførelsesbestemmelser til Rådets forordning (EF) nr. 1234/2007 for så vidt angår handelsnormer for æg

EUROPA-KOMMISSIONEN HAR —

under henvisning til traktaten om Den Europæiske Unions funktionsmåde,

under henvisning til Rådets forordning (EF) nr. 1234/2007 af 22. oktober 2007 om en fælles markedsordning for landbrugsprodukter og om særlige bestemmelser for visse landbrugsprodukter (fusionsmarkedsordningen) (1), særlig artikel 121, litra d), sammenholdt med artikel 4, og

ud fra følgende betragtninger:

(1) I Kommissionens forordning (EF) nr. 589/2008 (2) fastsættes gennemførelsesbestemmelser til Rådets forordning (EF) nr. 1234/2007 for så vidt angår handelsnormer for æg. Affattelsen af definitionen på »parti« i artikel 1 i forordningen bør præciseres, så det ikke giver anledning til forskellige fortolkninger og dermed forskellige praksis i medlemsstaterne.

(2) Forordning (EF) nr. 589/2008 bør derfor berigtiges.

(3) Foranstaltningerne i denne forordning er i overensstemmelse med udtalelse fra Forvaltningskomitéen for den Fælles Markedsordning for Landbrugsprodukter —

VEDTAGET DENNE FORORDNING:

Artikel 1

Artikel 1, andet afsnit, i forordning (EF) nr. 589/2008 affattes punkt i) således:

»i) »parti«: æg i pakninger eller i løs vægt, fra samme produktionssted eller pakkeri, der befinder sig på samme sted, med samme læggedato eller mindst holdbar til-dato eller pakkedato, produceret efter samme produktionsmetode, og hvis æggene er sorteret, af samme kvalitets- og vægtklasse«

Artikel 2

Denne forordning træder i kraft på dagen efter offentliggørelsen i Den Europæiske Unions Tidende.

Denne forordning er bindende i alle enkeltheder og gælder umiddelbart i hver medlemsstat. Udfærdiget i Bruxelles, den 16. maj 2013. På Kommissionens vegne José Manuel BARROSO Formand

(1) EUT L 299 af 16.11.2007, s. 1.

(2) EUT L 163 af 24.6.2008, s. 6.
Adam Khan Achekzai (alias a) Maulavi Adam Khan, b) Maulavi Adam)

Titel: Maulavi. Fødselsdato: a) 1970, b) 1972, c) 1971, d) 1973, e) 1974, f) 1975. Fødested: Kandaharprovinsen, Afghanistan. Adresse:Chaman, Baluchistanprovinsen, PakistanNationalitet: pakistansk. Andre oplysninger: a) fremstiller af improviserede eksplosive anordninger og mellemmand for Taleban, b) medlem af Taleban med ansvar for Badghisprovinsen, Afghanistan, fra midten af 2010, c) tidligere Talebanmedlem med ansvar for Sar-e Pul- og Samanganprovinserne, Afghanistan, d) som militærleder i Taleban i Kandaharprovinsen, Afghanistan, var han involveret i at organisere selvmordsangreb i naboprovinserne, e) knyttet til Abdul Samad Achekzai.

Dato for FN's opførelse på listen: 16.4.2013.

Yderligere oplysninger fra det beskrivende resumé af grundene til opførelse på listen fra sanktionskomitéen:

Adam Khan Achekzai blev opført på listen den 16. april 2013 i henhold til punkt 2 i resolution 2082 (2012) som følge af deltagelse i finansiering, planlægning, formidling, forberedelse eller gennemførelse af handlinger eller aktiviteter udført af, sammen med, under navn af, på vegne af eller til støtte for samt på anden måde til støtte for handlinger eller aktiviteter udført af dem, der er opført på listen, og andre personer, grupper, virksomheder og enheder, der er tilknyttet Taleban og udgør en trussel mod freden, stabiliteten og sikkerheden i Afghanistan.

Adam Khan Achekzai er fremstiller af improviserede eksplosive anordninger (IED) og mellemmand for Taleban. Fra 2012 har Adam fremstillet IED og uddannet ca. 150 IED-fremstillere til støtte for Taleban. Fra slutningen af 2010 var Adam militærleder i Taleban med ansvar for fremstilling af IED og selvmordsveste. Adam var stedfortræder for Abdul Samad Achekzai, IED-mellemmand for Taleban, og koordinerede indkøb for netværket i denne egenskab.

Ud over sine opgaver som IED-mellemmand har Adam haft andre ledende roller for Taleban. I midten af 2010 blev Adam udnævnt til chef for Taleban for Badghisprovinsen, Afghanistan. Adam er også tidligere Talebanchef for Sar-e Pul- og Samanganprovinserne, Afghanistan. Som militærleder i Taleban i Kandaharprovinsen, Afghanistan, var Adam involveret i at organisere selvmordsangreb i naboprovinserne.